Ինտոքսիկացիայի համախտանիշը նույնպես մշտական չէ, ավելի արտահայտվում է բարձր տարիքի երեխաների և դեռահասների մոտ։ Մարմնի բարձր ջերմաստիճանի և ինտոքսիկացիայի ծանրության մեջ զուգահեռ չի նկատվում։ Կարմրախտի ժամանակ վերին շնչուղիների լորձաթաղանթի և շաղկապենու բորբոքումը մշտական չէ, արտահայտվում է թույլ և ոչ երկարատեւ՝ 1- 2 օր: Արտահայտվում է կոկորդիքերոցով, հազվադեպ չոր հազով, քթի փակվածությամբ կամ փոքրաքանակ արտադրությամբ և շաղկապենու թեթև հիպերեմիայով: Մի շարք դեպքերում նկատվում է բերանի խոռոչի լոր-ձաթաղանթի փոփոխություն, թույլ հիպերեմիա կամ փափուկ քիմքի մանր էնանթեմա։ Հիվանդները ունենում են կլման ակտի ժամանակ առաջացող տհաճ զգացումներ՜` ցավ, չորություն, քերում, մրմուռ։ Կարմրախտի ժամանակ ներքին օրգանների ախտահարումը բնորոշ չէ, սակայն տենդային ռեակցիայի արդյունքում կարող է առաջանալ հաճախասրտություն և սրտի տոների խլացում: Բարձր տարիքի երեխաների և մեծահասակների մոտ կարող են զարգանալ սինովիտներ, հաճախ դաստակի մանր հոդերի, երբեմն էլ՝ սրունք-թաթային և ճաճանչադաստակային հոդե-րի ախտահարմամբ:Սինովիտները առաջանում են հիվանդության 2-7 օրերի ընթացքում, բարորակ են, ոչ երկարատև: Որոշ հիվանդների մոտ հիվանդության ծաղկման շրջանում կարող է նկատվել լյարդի և փայծաղի մեծացում։